Ahmad Yakob

Ustaz Dato' Haji Ahmad bin Yakob (, lahir 1 Februari 1950) merupakan ahli politik dan guru Malaysia yang telah berkhidmat sebagai Ahli Dewan Undangan Negeri Kelantan (ADUN) bagi Pasir Pekan (kawasan negeri) Pasir Pekan sejak April 1995. 

Beliau berkhidmat sebagai Menteri Besar Kelantan dari Mei 2013 hingga Ogos 2023. Beliau adalah ahli, Timbalan Ketua Rohani dan Pesuruhjaya Negeri Kelantan daripada Parti Islam Se-Malaysia (PAS), sebuah parti komponen gabungan Perikatan Nasional (PN).

 Keluarga 
Dilahirkan pada 1 Februari 1950 di Kampung Berangan, Tumpat, Kelantan kepada tokoh agama Islam iaitu Yakob Ishak, aktivis kanan Parti Islam Se-Malaysia (PAS) merangkap guru agama kampung dan Che Zainab Che Hussein, suri rumah, yang merupakan rakan aktivis PAS.

Beliau berkahwin dengan guru, Siti Zabidah Ab Hamid (lahir 2 Februari 1960) pada 14 Ogos 1980 dan pasangan ini dikurniakan 12 orang anak.

 Pendidikan 
Ahmad mendapat pendidikan awal di Sekolah Kebangsaan Berangan (1) dan Sekolah Islam Bustanul Ariffin, Tumpat, sebelum melanjutkan pendidikan menengah di Kolej Pengajian Islam Kota Bahru. Beliau kemudian belajar di Pusat Pengajian Tinggi Islam Kelantan, Kota Bahru; sebelum beliau melanjutkan pelajaran ke luar Malaysia.

Beliau mendapat lulusan Sarjana Muda dari Universiti Al-Azhar dalam Syariah pada tahun 1978. Pada tahun 1979, beliau mendapat Diploma Pendidika (Bahasa Arab) dari Universiti Ain Syams.

Kerjaya
Beliau memulakan perkhidmatan pendidikan sebagai guru di SMK Dato' Bentara Dalam, Segamat, Johor pada tahun 1980. Beliau kemudian mengajar di SMK Dabong, Gua Musang (1986), SMK (P) Pasir Mas (1986) dan SMK Rantau Panjang.

Beliau meletakkan jawatan sebagai guru pada 1995 untuk membolehkan beliau bertanding dalam pilihan raya umum Malaysia pada 1995.

 Penglibatan politik 
Bapanya merupakan tokoh PAS di Tumpat dan ditahan di bawah Akta Keselamatan Dalam Negeri (ISA) 1960 bersama seorang lagi tokoh PAS, Nik Abdullah Arshad.

Ahmad mendaftar sebagai Ahli PAS pada 1986. Mulai 1986, beliau dilantik ke beberapa jawatan politik dalam PAS, Bab Tumpat.

Pada 1995, beliau ditawarkan untuk bertanding dalam Pilihan Raya Umum Malaysia ke-9 bagi kerusi Dewan Undangan Negeri (DUN) Pasir Pekan. Beliau menang menentang calon BN, Saupi Daud, dengan majoriti 2,734 undi.

Pada 17 Mei 1997, Menteri Besar, Nik Abdul Aziz Nik Mat melantik beliau sebagai Ahli Majlis Mesyuarat Kerajaan Negeri (EXCO) yang bertanggungjawab dalam Perindustrian, Perdagangan, Pembangunan Keusahawanan dan Sumber Manusia, menggantikan Rozali Isohak untuk menyertai Pertubuhan Kebangsaan Melayu Bersatu (UMNO).

Dalam Pilihan Raya Umum Malaysia ke-10, beliau menewaskan seorang lagi calon daripada Barisan Nasional, Mohamad Sulaiman. Selepas itu, beliau dilantik sekali lagi sebagai EXCO Negeri yang menjaga Perumahan, Kerajaan Tempatan, Sains, Teknologi dan Alam Sekitar.

Dalam Pilihan Raya Umum Malaysia ke-11, beliau menewaskan seorang lagi calon BN, Mohd. Noor Yaakob, di kerusi dewan undangan yang sama dengan majoriti 2,271 undi.

Ahmad dipilih sebagai Timbalan Menteri Besar Kelantan pada 23 Mac 2004, menggantikan Abdul Halim Abdul Rahman. Beliau kemudiannya dilantik menggantikan Nik Abdul Aziz Nik Mat sebagai Menteri Besar Kelantan pada 6 Mei 2013.

 Keputusan pilihan raya 
+ Dewan Undangan Negeri Kelantan Peratusan angka berdasarkan jumlah keluar mengundi. Peratusan angka berdasarkan jumlah keluar mengundi.TahunKawasan pilihan rayaCalonUndiPeratusLawanUndiPeratusUndi sahMajoritiHasil1995N03 Pasir Pekan  (PAS)  6,980	 62.20%Saupi Daud (UMNO) 4,241 36.73% 11,445  2,739 77.06%1999 Ahmad Yakob (PAS)  8,389	 70.81%Muhammad Sulaiman (UMNO) 3,458 36.73% 12,108  4,931 78.36%2004 Ahmad Yakob (PAS)  8,855	 57.35%Md Nor Yakob (UMNO) 6,584 42.65% 15,687  2,271 80.24%2008 Ahmad Yakob (PAS)  11,106	 62.76%Mohd Noor Yaacob (UMNO) 6,590 37.24% 17,991  4,516 83.83%2013 Ahmad Yakob (PAS)  14,204	 62.40%Nik Noriza Nik Salleh (UMNO) 8,560 37.60% 23,094  5,644 86.00%2018  Ahmad Yakob (PAS)  14,298	  55.41%Wan Mohd. Sanusi Wan Yunus (UMNO) 5,946 39.78%  22,875   8,352  81.48%Wan Mohd. Johari Wan Omar (BERSATU) 2,140 4.81%2023 Ahmad Yakob (PAS)  	18,783  75.88%Zamakh Sari Ibrahim (PKR) 5,972 24.12%24,75512,81163.28%

 Anugerah 


 47x47px - Seri Mahkota Kelantan (S.M.K.) (2003)
 51x51px - Darjah Dato' Paduka Jiwa Mahkota Kelantan Yang Amat Mulia (D.J.M.K.) - Dato' (2005)
 51x51px - Darjah Seri Paduka Jiwa Mahkota Kelantan Yang Amat Mulia (S.J.M.K.) -  Dato' (2010)

50px Gelaran Kebesaran Negeri Dato' Bergelar - Dato' Bentara Kanan (2016)

 Bibliografi 








Rujukan

 Pautan luar 

 Ahmad Yakob di Facebook
 Ahmad Yakob di Instagram
 Ahmad Yakob di Twitter
 Kerajaan Kelantan

Kategori:Muslim Malaysia
Kategori:Anggota Parti Islam Se-Malaysia
Kategori:Orang hidup
Kategori:Anggota Majlis Syura Ulama PAS
Kategori:Menteri Besar Kelantan
Kategori:Kelahiran 1950
Kategori:Orang dari Kelantan
Kategori:Alumni Universiti Al-Azhar
Kategori:Anggota Dewan Ulamak PAS
Kategori:Alumni Universiti Ain Syams
Kategori:Ahli politik Malaysia berketurunan Melayu
Kategori:Penerima Darjah Seri Paduka Jiwa Mahkota Kelantan
Kategori:Timbalan Menteri Besar Kelantan
Kategori:Ahli Dewan Undangan Negeri Kelantan ke-9
Kategori:Ahli Dewan Undangan Negeri Kelantan ke-10
Kategori:Ahli Dewan Undangan Negeri Kelantan ke-11
Kategori:Ahli Dewan Undangan Negeri Kelantan ke-12
Kategori:Ahli Dewan Undangan Negeri Kelantan ke-13
Kategori:Ahli Dewan Undangan Negeri Kelantan ke-14
Kategori:Ahli Dewan Undangan Negeri Kelantan ke-15